smcproject/ml-wiki-sentences huggingface dataset:
1978-ലും 2003-ലും ആർക്കിയോളജിക്കൽ സർവേ ഓഫ് ഇന്ത്യ (എഎസ്ഐ) നടത്തിയ രണ്ട് പുരാവസ്തു ഖനനങ്ങളിൽ ഹിന്ദു ക്ഷേത്രത്തിന്റെ അവശിഷ്ടങ്ങൾ ഈ സ്ഥലത്ത് ഉണ്ടെന്ന് സൂചിപ്പിക്കുന്ന തെളിവുകൾ കണ്ടെത്തി.
പുരാവസ്തു ഗവേഷകനായ കെ.കെ. മുഹമ്മദ് , ഇടതുപക്ഷ ചായ്‌വുള്ള നിരവധി ചരിത്രകാരന്മാർ ഈ കണ്ടെത്തലുകളെ തുരങ്കം വയ്ക്കുന്നതായി ആരോപിച്ചു.
1993-ൽ അയോധ്യയിലെ ചില പ്രദേശങ്ങൾ ഏറ്റെടുക്കുന്നതിനുള്ള നിയമം പാസാക്കിയതുൾപ്പെടെ, വിവിധ ഉടമസ്ഥാവകാശവും നിയമപരമായ തർക്കങ്ങളും തുടർന്നുള്ളവർഷങ്ങളിൽ നടന്നു.
2010-ൽ അലഹബാദ് ഹൈക്കോടതി 2.77 acres (1.12 ha) തർക്കഭൂമിയെ 3 ഭാഗങ്ങളായി വിഭജിച്ച്, അതിൽ 1 ⁄ 3 ഹിന്ദു മഹാസഭ പ്രതിനിധീകരിക്കുന്ന രാം ലല്ല അല്ലെങ്കിൽ ബാലരൂപത്തിലുള്ള ശ്രീരാമനും, 1 ⁄ 3 വഖഫ് ബോർഡിലേക്കും ബാക്കിയുള്ള 1 ⁄ 3 നിർമോഹി അഖാരയ്ക്ക് നൽകാനും വിധിച്ചു.
തർക്കഭൂമി വിഭജിച്ചതിനെതിരെ മൂന്ന് കക്ഷികളും സുപ്രീം കോടതിയിൽ അപ്പീൽ നൽകി.
2019-ലെ സുപ്രീം കോടതിയുടെ വിധിയിൽ, തർക്കഭൂമി രാമക്ഷേത്രം നിർമ്മിക്കുന്നതിനായി ഇന്ത്യൻ സർക്കാർ രൂപീകരിച്ച ട്രസ്റ്റിന് കൈമാറാൻ നിർദ്ദേശിച്ചു.
ഒടുവിൽ ശ്രീരാമ ജന്മഭൂമി തീർത്ഥക്ഷേത്ര എന്ന പേരിൽ ട്രസ്റ്റ് രൂപീകരിച്ചു.
2020 ഫെബ്രുവരി 5 ന്, പ്രധാനമന്ത്രി നരേന്ദ്ര മോദിയുടെ കീഴിലുള്ള സർക്കാർ ക്ഷേത്രം നിർമ്മിക്കാനുള്ള പദ്ധതി അംഗീകരിച്ചതായി ഇന്ത്യൻ പാർലമെന്റിൽ പ്രഖ്യാപിച്ചു.
രണ്ട് ദിവസത്തിന് ശേഷം, ഫെബ്രുവരി 7 ന്, അയോധ്യയിൽ നിന്ന് 22 കിലോമീറ്റർ അകലെ ധന്നി പൂർ ഗ്രാമത്തിൽ പള്ളി പണിയുന്നതിനായി അഞ്ച് ഏക്കർ സ്ഥലം അനുവദിച്ചു.
വാസ്തുവിദ്യ
അഹമ്മദാബാദിലെ സോംപുര കുടുംബമാണ് 1988ൽ ശ്രീരാമക്ഷേത്രത്തിന്റെ യഥാർത്ഥ രൂപകല്പന തയ്യാറാക്കിയത്.
ഈ കുടുംബം, സോമനാഥ ക്ഷേത്രം ഉൾപ്പെടെ ലോകമെമ്പാടുമുള്ള 100-ലധികം ക്ഷേത്രങ്ങളുടെ രൂപകല്പനയിൽ സംഭാവന ചെയ്തിട്ടുണ്ട്.
ക്ഷേത്രത്തിന്റെ മുഖ്യ വാസ്തുശില്പി ചന്ദ്രകാന്ത് സോംപുരയായിരുന്നു, അദ്ദേഹത്തിന്റെ രണ്ട് മക്കളായ നിഖിൽ സോംപുരയും ആശിഷ് സോംപുരയും വാസ്തുശില്പികളാണ്.
ആദ്യത്തേതിൽ നിന്ന്, വാസ്തു ശാസ്ത്രം , ശിൽപ ശാസ്ത്രങ്ങൾ എന്നിവ പ്രകാരമുള്ള ചില മാറ്റങ്ങളോടെ ഒരു പുതിയ ഡിസൈൻ, 2020-ൽ സോംപുര തയ്യാറാക്കി.
ക്ഷേത്രത്തിന് 250 അടി വീതിയും 380 അടി നീളവും 161 അടി ഉയരവും ഉണ്ട്.
പ്രധാനമായും ഉത്തരേന്ത്യയിൽ കാണപ്പെടുന്ന തരം ഹൈന്ദവ ക്ഷേത്ര വാസ്തുവിദ്യയായ നാഗര ശൈലിയിലുള്ള വാസ്തുവിദ്യയുടെ ഗുർജര - ചൗലൂക്യ ശൈലിയിലാണ് ഇത് രൂപകൽപ്പന ചെയ്തിരിക്കുന്നത്.
2019 ലെ പ്രയാഗ കുംഭമേളയിൽ നിർദിഷ്ട ക്ഷേത്രത്തിന്റെ മാതൃക പ്രദർശിപ്പിച്ചിരുന്നു.
മൂന്ന് നിലകളിലായാണ് ക്ഷേത്രത്തിന്റെ പ്രധാന ഘടന നിർമ്മിച്ചിരിക്കുന്നത്.
ഗർഭഗൃഹത്തിന്റെ മധ്യഭാഗത്തും പ്രവേശന കവാടത്തിലും ഇതിന് അഞ്ച് മണ്ഡപങ്ങൾ ഉണ്ടായിരിക്കും.
ഒരു വശത്ത് കുഡു, നൃത്യ, രംഗ് എന്നീ മൂന്ന് മണ്ഡപങ്ങളും മറുവശത്ത് കീർത്തന പ്രാർത്ഥന എന്നീ രണ്ട് മണ്ഡപങ്ങളുമാണുള്ളത്.
നാഗര ശൈലിയിൽ, മണ്ഡപങ്ങൾ ശിഖരത്താൽ അലങ്കരിക്കും.
കെട്ടിടത്തിൽ ആകെ 366 തൂണുകൾ ഉണ്ട്.
ശിവന്റെ അവതാരങ്ങൾ, ദശാവതാരങ്ങൾ , 64 ചൗസത്ത് യോഗിനികൾ, സരസ്വതി ദേവിയുടെ 12 അവതാരങ്ങൾ എന്നിവ ഉൾപ്പെടുന്ന 16 വിഗ്രഹങ്ങൾ വീതമാണ് തൂണുകളിൽ ഉണ്ടായിരിക്കുക.
കോണിപ്പടികളുടെ വീതി 16 feet (4.9 m) ആണ്.
വിഷ്ണു ക്ഷേത്രങ്ങളുടെ രൂപകൽപ്പന പ്രകാരം, ശ്രീകോവിൽ അഷ്ടകോണാകൃതിയിലായിരിക്കും.
10 acres (0.040 km 2 ) ഭൂമിയിലാണ് ക്ഷേത്രം നിർമ്മിക്കുന്നത്, അതിന് ചേർന്നുള്ള 57 acres (0.23 km 2 ) സ്ഥലം ഒരു പ്രാർത്ഥനാ ഹാൾ, ഒരു പ്രഭാഷണ ഹാൾ, ഒരു വിദ്യാഭ്യാസ സൗകര്യം, ഒരു മ്യൂസിയം, കഫറ്റീരിയ എന്നിവയുൾപ്പെടെയുള്ള മറ്റ് സൗകര്യങ്ങളുള്ള ഒരു സമുച്ചയമായി വികസിപ്പിക്കും.
ക്ഷേത്രകമ്മിറ്റിയുടെ കണക്കനുസരിച്ച് ദിവസം 70,000-ത്തിലധികം ആളുകൾക്ക് ദർശനം നടത്താനാകും.
ക്ഷേത്രത്തിന്റെ രൂപകല്പനയും നിർമ്മാണവും സൗജന്യമായി മേൽനോട്ടം വഹിക്കാൻ ലാർസൻ ആൻഡ് ടൂബ്രോ വാഗ്ദാനം ചെയ്യുകയും അവർ പദ്ധതിയുടെ കരാറുകാരനായി മാറുകയും ചെയ്തു.
സെൻട്രൽ ബിൽഡിംഗ് റിസർച്ച് ഇൻസ്റ്റിറ്റ്യൂട്ട് , നാഷണൽ ജിയോഫിസിക്കൽ റിസർച്ച് ഇൻസ്റ്റിറ്റ്യൂട്ട് , ബോംബെ , ഗുവാഹത്തി , മദ്രാസ് ഐഐടികൾ എന്നിവ മണ്ണ് പരിശോധന , കോൺക്രീറ്റ്, ഡിസൈൻ തുടങ്ങിയ മേഖലകളിൽ സഹായിക്കുന്നു.
രാജസ്ഥാനിലെ ബാൻസിയിൽ നിന്നുള്ള 600000 ക്യുബിക് അടി മണൽക്കല്ല് ഉപയോഗിച്ചാണ് നിർമാണ പ്രവർത്തനങ്ങൾ പൂർത്തീകരിച്ചത്.
ക്ഷേത്രനിർമ്മാണത്തിൽ ഇരുമ്പിന്റെ ഉപയോഗം ഇല്ല, കൽക്കട്ടകൾ സംയോജിപ്പിക്കുന്നതിന് പതിനായിരം ചെമ്പ് തകിടുകൾ ഉപയോഗിക്കുന്നു.
ക്ഷേത്രത്തിന്റെ ബഹുമാനാർത്ഥം തായ്‌ലൻഡ് രാമക്ഷേത്രത്തിലേക്ക് മണ്ണ് അയച്ചിരുന്നു.
മഹാവിഷ്ണുവിന്റെ അവതാരമായ ശ്രീരാമന്റെ ബാലരൂപമായ രാം ലല്ല വിരാജ്മാൻ ആണ് ക്ഷേത്രത്തിന്റെ മുഖ്യ പ്രതിഷ്ഠ.
അഞ്ചു വയസുള്ള ബാലകന്റെ രൂപത്തിൽ സ്വർണ്ണ നിർമിതമായ അമ്പും വില്ലും ധരിച്ചു വൈഷ്ണവ തിലകമണിഞ്ഞു സർവാഭരണ വിഭൂഷിതനായി കിഴക്ക് ദർശനമായാണ് ഭഗവാന്റെ പ്രതിഷ്ഠ.
വൈഷ്ണവ  പ്രധാനമായ സാളഗ്രാമം അഥവാ കൃഷ്ണശിലയിൽ ആണ് നിർമാണം.
പ്രതിഷ്ഠയുടെ ശിരസിന് ചുറ്റും സ്വസ്ഥിക, ഓം തുടങ്ങിയ ചിഹ്നങ്ങളും മഹാവിഷ്ണുവിന്റെ അടയാളങ്ങളായ ശംഖ്, സുദർശന ചക്രം, ഗദ തുടങ്ങിയവയും കൊത്തി വച്ചിട്ടുണ്ട്.
കൂടാതെ പ്രതിഷ്ഠയുടെ വശങ്ങളിലായി മഹാവിഷ്ണുവിന്റെ പ്രധാനപ്പെട്ട പത്ത് അവതാരങ്ങളെയും കൊത്തി വച്ചിരിക്കുന്നു.
മത്സ്യം, കൂർമ്മം, വരാഹം, നരസിംഹം, വാമനൻ, പരശുരാമൻ, ശ്രീരാമൻ, ശ്രീകൃഷ്ണൻ, ശ്രീബുദ്ധൻ, കൽക്കി എന്നി ക്രമത്തിൽ ആണ് ദശാവതാരങ്ങൾ കാണപ്പെടുന്നത്.
മാലകളും മറ്റും കൊണ്ട് അലങ്കരിച്ചിച്ചിരിക്കുന്നതിനാൽ ദശാവതാരങ്ങളെ അത്ര എളുപ്പത്തിൽ കാണാൻ സാധിച്ചെന്ന് വരില്ല.
കൂടാതെ പ്രതിഷ്ഠയുടെ മുൻപിലായി ഹനുമാനെയും മഹാവിഷ്ണുവിന്റെ വാഹനമായ ഗരുഡനെയും പ്രതീഷ്ഠിച്ചിരിക്കുന്നു.
നേരത്തേ ഉണ്ടായിരുന്ന രാം ലല്ലയുടെ ചെറിയ പ്രതിഷ്ഠ പുതിയ പ്രതിഷ്ഠയുടെ തൊട്ടു താഴെ ഉത്സവമൂർത്തിയായി പുനപ്രതിഷ്ഠ നടത്തിയിട്ടുണ്ട്.
അതിനാൽ രാം ലല്ലയുടെ രണ്ടു പ്രതിഷ്ഠകൾ ആണ് ക്ഷേത്രത്തിൽ ഉള്ളത്.
കൂടാതെ രാംലല്ലയുടെ ശ്രീകോവിലിന്റെ മുഖമണ്ഡപത്തിൽ മഹാവിഷ്ണുവിനെ ലക്ഷ്മി സമേതനായി അനന്തശയന രൂപത്തിൽ സ്ഥാപിച്ചിട്ടുണ്ട്.
തയ്യൽക്കാരായ ഭഗവത് പ്രസാദും ശങ്കർ ലാലും ചേർന്നാണ് രാം ലല്ലയുടെ വസ്ത്രം തുന്നുന്നത്.
1989-ൽ തർക്കഭൂമിയെച്ചൊല്ലിയുള്ള കോടതിയലക്ഷ്യക്കേസിൽ രാം ലല്ല ഒരു വ്യവഹാരക്കാരനായിരുന്നു.
രാം ലല്ലയുടെ ഏറ്റവും അടുത്ത 'മനുഷ്യ' സുഹൃത്തായി പരിഗണിച്ച് മുതിർന്ന വിഎച്ച്പി നേതാവ് ത്രിലോകി നാഥ് പാണ്ഡെയാണ് കോടതിയിൽ അദ്ദേഹത്തെ പ്രതിനിധീകരിച്ചത്.
ഗണപതി , മഹാവിഷ്ണു , ശിവൻ , ദുർഗ്ഗാദേവി , അന്നപൂർണേശ്വരി , ഹനുമാൻ എന്നിവരെ പ്രതിഷ്ഠിച്ചിട്ടുള്ള ക്ഷേത്രങ്ങളാണ് ക്ഷേത്രാങ്കണത്തിൻ്റെ അന്തിമ രൂപരേഖയിൽ ഉൾപ്പെടുത്തിയിരിക്കുന്നതെന്ന് ക്ഷേത്ര ട്രസ്റ്റ് അറിയിച്ചു.
2023 ഡിസംബർ 29-ന്, വോട്ടെടുപ്പിലൂടെയാണ് അയോധ്യയിലെ രാമക്ഷേത്രത്തിനായുള്ള രാമലല്ലയുടെ വിഗ്രഹം തിരഞ്ഞെടുത്തത്.
കർണാടക സ്വദേശിയായ ശിൽപി അരുൺ യോഗിരാജാണ് രാമവിഗ്രഹം നിർമ്മിച്ചത്.
ശ്രീരാമ ജന്മഭൂമി തീർത്ഥ ക്ഷേത്ര ട്രസ്റ്റ് 2020 മാർച്ചിൽ രാമക്ഷേത്രത്തിന്റെ ആദ്യഘട്ട നിർമ്മാണം ആരംഭിച്ചു.
ഇന്ത്യയിലെ കോവിഡ്-19 പാൻഡെമിക് ലോക്ക്ഡൗൺ കാരണം നിർമ്മാണം താൽക്കാലികമായി നിർത്തിവച്ചു.
2020 മാർച്ച് 25 ന് ഉത്തർപ്രദേശ് മുഖ്യമന്ത്രി യോഗി ആദിത്യനാഥിന്റെ സാന്നിധ്യത്തിൽ രാമന്റെ വിഗ്രഹം താൽക്കാലിക സ്ഥലത്തേക്ക് മാറ്റി.
ക്ഷേത്രനിർമ്മാണത്തിനുള്ള തയ്യാറെടുപ്പിനായി, വിശ്വഹിന്ദു പരിഷത്ത് (വിഎച്ച്പി) ഒരു 'വിജയ് മഹാമന്ത്ര ജപ അനുഷ്ടാൻ' സംഘടിപ്പിച്ചു, അതിൽ വ്യക്തികൾ വിവിധ സ്ഥലങ്ങളിൽ ഒത്തുകൂടി 'ശ്രീരാം ജയ്രാം ജയ് ജയ് രാം' ചൊല്ലി.
ക്ഷേത്രം പണിയുന്നതിലെ തടസ്സങ്ങൾ നീങ്ങിയതിന് ആണ് ഇത് എന്ന് അവർ പറഞ്ഞു.
ശ്രീരാമ ജന്മഭൂമി ക്ഷേത്ര ട്രസ്റ്റ് ജനറൽ സെക്രട്ടറി ചമ്പത് റായ് 2024 ജനുവരി 22 ആണ് ഗർഭഗൃഹത്തിൽ (ശ്രീകോവിലിൽ) ശ്രീരാമ വിഗ്രഹം സ്ഥാപിക്കുന്നതിനുള്ള  തീയതിയെന്ന് ഔദ്യോഗികമായി പ്രഖ്യാപിച്ചു.
2023 ഒക്‌ടോബർ 25-ന് പ്രധാനമന്ത്രി നരേന്ദ്ര മോദിക്ക് ചടങ്ങിൽ പങ്കെടുക്കാനുള്ള ഔപചാരിക ക്ഷണം ലഭിച്ചു.
ഭൂമി പൂജാ ചടങ്ങ് പ്രധാനമന്ത്രി നരേന്ദ്ര മോദി ഭൂമി പൂജയോ രാമക്ഷേത്രത്തിന്റെ തറക്കല്ലിടലോ നടത്തുന്നു.
രാഷ്ട്രീയ സ്വയംസേവക് സംഘ് (ആർഎസ്എസ്) തലവൻ മോഹൻ ഭഗവത് , ഗുജറാത്ത് മുൻ മുഖ്യമന്ത്രി ആനന്ദിബെൻ പട്ടേൽ എന്നിവരെയും കാണാം.
ഒരു ഭൂമി പൂജയ്ക്ക് ശേഷം 5 ഓഗസ്റ്റ് 2020 ന് ക്ഷേത്രനിർമ്മാണം വീണ്ടും ഔദ്യോഗികമായി ആരംഭിച്ചു.
തറക്കല്ലിടൽ ചടങ്ങിന് മുന്നോടിയായാണ് മൂന്ന് ദിവസം നീണ്ടുനിന്ന വൈദിക ചടങ്ങുകൾ നടന്നു.
പ്രധാനമന്ത്രി നരേന്ദ്ര മോദി തറക്കല്ലായി 40 കിലോഗ്രാം ഭാരമുള്ള വെള്ളി ഇഷ്ടിക സ്ഥാപിച്ചു.
ആഗസ്റ്റ് 4-ന് എല്ലാ പ്രധാന ദേവന്മാരെയും ക്ഷേത്രത്തിലേക്ക് ക്ഷണിക്കുന്നതിനായി രാംചരൺ പൂജ നടത്തി.
പ്രയാഗ്‌രാജിലെ ഗംഗ , യമുന , സരസ്വതി നദികളുടെ ത്രിവേണി സംഗമം, കാവേരി നദിയുടെ ഉത്ഭവസ്ഥാനമായ കർണാടകത്തിലെ തലക്കാവേരി , അസമിലെ കാമാഖ്യ ക്ഷേത്രം തുടങ്ങി ഇന്ത്യയിലുടനീളമുള്ള നിരവധി ആരാധനാലയങ്ങളിൽ നിന്ന് മണ്ണും പുണ്യജലവും ഭൂമിപൂജക്ക് ശേഖരിച്ചു.
രാജ്യത്തുടനീളമുള്ള വിവിധ ഹിന്ദു ക്ഷേത്രങ്ങൾ , ഗുരുദ്വാരകൾ , ജൈന ക്ഷേത്രങ്ങൾ എന്നിവിടങ്ങളിൽ നിന്നും ചാർധാമിന്റെ നാല് തീർത്ഥാടന കേന്ദ്രങ്ങളിൽ നിന്നും ക്ഷേത്രത്തിലേക്ക് മണ്ണും ശേഖരിച്ചു.
ആഗസ്ത് 5 ന്, പ്രധാനമന്ത്രി നരേന്ദ്ര മോദി അയോധ്യയിലെ ഹനുമാൻ ഗർഹി ക്ഷേത്രത്തിൽ പ്രാർഥന നടത്തി, ഭൂമീപൂജക്കായി ഹനുമാന്റെ അനുഗ്രഹം തേടി.
ഇതേ തുടർന്നാണ് രാമക്ഷേത്രത്തിന്റെ തറക്കല്ലിടൽ ചടങ്ങ് നടന്നത്.
ഉത്തർപ്രദേശ് മുഖ്യമന്ത്രി യോഗി ആദിത്യനാഥ് , രാഷ്ട്രീയ സ്വയം സേവക് സംഘ് (ആർഎസ്എസ്) തലവൻ മോഹൻ ഭാഗവത് , രാമജന്മഭൂമി ന്യാസ്, ശ്രീരാമജന്മഭൂമി തീർഥക്ഷേത്രം എന്നിവയുടെ തലവൻ ആയ നൃത്യ ഗോപാൽ ദാസ്, പ്രധാനമന്ത്രി നരേന്ദ്ര മോദി എന്നിവർ പ്രസംഗിച്ചു.
2021 – നിലവിൽ
55-600 ദശലക്ഷം ആളുകളിൽ എത്തിക്കുക എന്ന ലക്ഷ്യത്തോടെ രാജ്യവ്യാപകമായി "ബഹുജന സമ്പർക്കവും സംഭാവന ശേഖരിക്കാനുമുള്ള കാമ്പയിൻ" ആരംഭിക്കാൻ ക്ഷേത്ര ട്രസ്റ്റ് തീരുമാനിച്ചു.
സ്വമേധയായുള്ള സംഭാവനകൾ ആയി ഒരു രൂപ മുതൽ ഉള്ള തുകകൾ സ്വീകരിച്ചു.
2021 ജനുവരി 1-ന് മുൻ രാഷ്ട്രപതി റാം നാഥ് കോവിന്ദ് 5 ലക്ഷം രൂപ സംഭാവന ചെയ്തുകൊണ്ട് രാമക്ഷേത്ര നിർമ്മാണത്തിനുള്ള ആദ്യ സംഭാവന നൽകി.
തുടർന്ന് രാജ്യത്തുടനീളമുള്ള നിരവധി നേതാക്കളും പ്രമുഖ വ്യക്തികളും സംഭാവന നൽകി.
2021 ഏപ്രിലിൽ ഏകദേശം ₹ 5,000 കോടി കോടി രൂപ ഇന്ത്യയിലുടനീളമുള്ള സംഭാവനകളിൽ നിന്ന് ശേഖരിച്ചു.
ഏകദേശം 150,000 വിഎച്ച്പി പ്രവർത്തകർ സംഭാവന ശേഖരിക്കുന്നതിൽ പങ്കെടുത്തു.
ക്രിസ്ത്യൻ സമുദായാംഗങ്ങളുടെ സംഭാവനകളും ക്ഷേത്ര ട്രസ്റ്റിന് ലഭിച്ചതായി ബി.ജെ.പി നേതാവ് അവകാശപ്പെട്ടു.
2021 ഓഗസ്റ്റിൽ, ക്ഷേത്ര സ്ഥലത്തെ നിർമ്മാണ പ്രവർത്തനങ്ങൾ പൊതുജനങ്ങൾക്കു കാണുന്നതിനായി ഒരു സ്ഥലം ഉണ്ടാക്കി.
തറക്കല്ലിടൽ ചടങ്ങിനെത്തുടർന്ന്, 40 feet (12 m) അവശിഷ്ടങ്ങൾ നീക്കം ചെയ്യുകയും ശേഷിക്കുന്ന ഭൂമി ഒതുക്കുകയും ചെയ്തു.
റോളർ കോംപാക്റ്റഡ് കോൺക്രീറ്റ് ഉപയോഗിച്ചാണ് അടിത്തറ നിർമ്മിച്ചത്.
ഒരടി ഉയരമുള്ള മൊത്തം 47-48 പാളികൾ 2021 സെപ്റ്റംബർ പകുതിയോടെ പൂർത്തിയാക്കി.
മിർസാപൂരിലെ വൈദ്യുതി വിതരണ പ്രശ്‌നങ്ങൾ കാരണം ചെങ്കല്ല് മുറിക്കുന്നത് മന്ദഗതിയിലായി.
2022 ന്റെ തുടക്കത്തിൽ, ക്ഷേത്രത്തിന്റെ ആസൂത്രിതമായ നിർമ്മാണം 3D യിൽ കാണിക്കുന്ന ഒരു വീഡിയോ ക്ഷേത്ര ട്രസ്റ്റ് പുറത്തിറക്കി.
2023 ജനുവരിയിൽ നേപ്പാളിലെ ഗണ്ഡകി നദിയിൽ നിന്ന് യഥാക്രമം 26 ടണ്ണും 14 ടണ്ണും ഉള്ള രണ്ട് 60 ദശലക്ഷം വർഷം പഴക്കമുള്ള രണ്ട് സാളഗ്രാമം പാറകൾ അയച്ചു.
ശ്രീകോവിലിൽ പ്രതിഷ്ഠിക്കാനുള്ള രാമലല്ലയുടെ വിഗ്രഹം കൊത്തിയെടുക്കാൻ ഈ പാറകൾ ഉപയോഗിച്ചു.
മെയ് 2023 ൽ ശ്രീരാമ ജന്മഭൂമി തീർഥ ക്ഷേത്ര ട്രസ്റ്റിന്റെ കണക്കനുസരിച്ച്, 70% അടിസ്ഥാന ജോലികളും 40% മേൽക്കൂര പണിയും പൂർത്തിയായി.
2023 ഡിസംബറിൽ പ്രധാന ക്ഷേത്രത്തിന് ചുറ്റുമുള്ള ആറ് ചെറിയ ക്ഷേത്രങ്ങൾക്കൊപ്പം, ശ്രീകോവിൽ ഉൾപ്പെടുന്ന മുഴുവൻ അടിത്തറയും ഏതാണ്ട് പൂർത്തിയായി, 2024 ജനുവരി 22-ന് ക്ഷേത്രം തുറക്കുമെന്ന് തീരുമാനിച്ചു.
പ്രത്യേക പരിപാടികൾ
പ്രാൺ പ്രതിഷ്ഠ (പ്രതിഷ്ഠ) ചടങ്ങിനു മുന്നോടിയായി രാം പാദുക യാത്ര , ഉത്തർപ്രദേശിലുടനീളമുള്ള 826 തദ്ദേശഭരണ സ്ഥാപനങ്ങളിലായി നടത്തുന്ന മതപരമായ പരിപാടികളുടെ പരമ്പരയായ 'രാമോത്സവ്' എന്നിവയ്ക്കായി ഉത്തർപ്രദേശ് സർക്കാർ ₹ 100 കോടി രൂപ നീക്കിവച്ചു.
2023 ഡിസംബറിൽ ആരംഭിച്ചു പരിപാടികൾ 2024 ജനുവരി 16-ന് മകരസംക്രാന്തി മുതൽ ജനുവരി 22-ന് രാമക്ഷേത്രത്തിന്റെ ഉദ്ഘാടനം വരെ നടന്നു.
അയോധ്യയിൽ നിന്ന് രാമന്റെ 14 വർഷത്തെ വനവാസത്തെ ഓർമ്മിപ്പിച്ചു കൊണ്ട് രാം വൻ ഗമൻ പാതയിലൂടെയായിരുന്നു യാത്ര.
പ്രധാനമന്ത്രി നരേന്ദ്ര മോദി , ആർഎസ്എസ് സർസംഘചാലക്, കോൺഗ്രസ് നേതാക്കൾ, മറ്റ് പ്രതിപക്ഷ രാഷ്ട്രീയ പാർട്ടികളുടെ നേതാക്കൾ എന്നിവരെ പ്രതിഷ്ഠാ ചടങ്ങിലേക്ക് ക്ഷണിച്ചിരുന്നു.
അതിഥി പട്ടികയിൽ ഇന്ത്യയിലെ വ്യവസായികൾ, ശാസ്ത്രജ്ഞർ, അഭിനേതാക്കൾ, സൈനിക ഉദ്യോഗസ്ഥർ, ആത്മീയ നേതാക്കൾ, പത്മ അവാർഡ് ജേതാക്കൾ എന്നിവരും ഉൾപ്പെടുന്നു.
വിവാദങ്ങൾ സംഭാവന തട്ടിപ്പ് ആരോപണങ്ങൾ
2015-ൽ രാമക്ഷേത്ര വിഷയത്തിൽ ഉൾപ്പെട്ട പ്രമുഖ സംഘടനയായ ഹിന്ദു മഹാസഭ , ക്ഷേത്രത്തിന്റെ നിർമ്മാണത്തിന്മേൽ സംഭാവനയായി ലഭിച്ച തുകയിൽ വിശ്വഹിന്ദു പരിഷത്ത് (വി.എച്ച്.പി) ₹1400 കോടിരൂപയുടെ അഴിമതി നടത്തിയെന്ന് ആരോപിച്ചു.
എന്നാൽ ഈ ആരോപണം വിഎച്ച്‌പി നിഷേധിച്ചു.
2019ൽ നിർമോഹി അഖാരയും വിഎച്ച്‌പി ₹ 1400 കോടിയുടെ അഴിമതി  നടത്തിയെന്ന് ആരോപിച്ചു.
കർണാടകയിലെ മുൻ കർണാടക മുഖ്യമന്ത്രിമാരായ എച്ച്‌ഡി കുമാരസ്വാമിയും സിദ്ധരാമയ്യയും ഫണ്ട് ശേഖരണത്തിന്റെ രീതികളെ ശക്തമായി ചോദ്യം ചെയ്തു.
ആഗ്രഹിച്ച തുക സ്വരൂപിക്കുന്നതിൽ പരാജയപ്പെട്ടതിനെത്തുടർന്ന്, രാഷ്ട്രീയ സ്വയംസേവക സംഘം നടത്തുന്ന സ്‌കൂളിലെ പ്രധാന അധ്യാപിക പീഡനം അനുഭവിക്കുകയും തുടർന്ന് അവരെ സസ്‌പെൻഡ് ചെയ്യുകയും ചെയ്തു.
ഹൈജാക്കിങ്
2017-ൽ ഹിന്ദു മഹാസഭ ബിജെപിയെയും ബജ്‌റംഗ്ദളിനെയും മറ്റ് സംഘപരിവാർ സംഘടനകളെയും രാമക്ഷേത്രം ഹൈജാക്ക് ചെയ്തതിന് വിമർശിച്ചിരുന്നു.
ഹിന്ദു മഹാസഭയുടെ ദേശീയ ഉപാധ്യക്ഷൻ പണ്ഡിറ്റ് അശോക് ശർമ്മ തന്റെ സംഘടന ഈ പോരാട്ടം പിന്തുടർന്നുവെന്നും എന്നാൽ അത് പിന്നീട് ബിജെപിയും അതിന്റെ മറ്റ് കാവി പാർട്ടികളും ഹൈജാക്ക് ചെയ്യുകയായിരുന്നുവെന്നും കൂട്ടിച്ചേർത്തു.
2020-ൽ ഹിന്ദു മഹാസഭയുടെ ദേശീയ വക്താവ് പ്രമോദ് ജോഷി രാമക്ഷേത്രത്തിന്റെ യഥാർത്ഥ ക്രെഡിറ്റ് ഹിന്ദു മഹാസഭയ്ക്ക് ആണെന്നും എന്നാൽ "രാമക്ഷേത്രത്തിന്റെ ഭൂമി പൂജയിൽ നിന്ന് ഹിന്ദു മഹാസഭയെ അകറ്റിനിർത്തിയിരിക്കുകയാണെന്നും പറഞ്ഞു.
ബി.ജെ.പിയുടെ കേന്ദ്ര ഓഫീസിലാണ് ക്ഷേത്രത്തിനായുള്ള കമ്മിറ്റി രൂപീകരിച്ചതെന്നും ഹിന്ദുമഹാസഭയെ ഇതിൽ നിന്നും ഒഴിവാക്കിയെന്നും അദ്ദേഹം കൂട്ടിച്ചേർത്തു.
ക്ഷേത്ര നിർമ്മാണം
ഓൺലൈൻ സോഷ്യൽ മീഡിയ ഇൻഫ്ലുവൻ സർമാരുൾപ്പെടെ നിരവധി ഹിന്ദുത്വ വക്താക്കൾ ക്ഷേത്രത്തിന്റെ നിർമ്മാണത്തെക്കുറിച്ചും മുസ്ലീങ്ങളുടെ പങ്കാളിത്തത്തെക്കുറിച്ചും എതിർപ്പ് ഉന്നയിച്ചിട്ടുണ്ട്.
രാമക്ഷേത്രത്തിൽ അവർ ഇസ്ലാമിക രൂപങ്ങൾ കണ്ടെത്തുന്നു.
ക്ഷേത്ര നിർമ്മാണ വിദഗ്ധരാണ് ശിൽപം ചെയ്യുന്നതെന്നും അവരുടെ മതത്തെക്കുറിച്ച് ഒരു ചോദ്യവുമില്ലെന്നും ഈ ആശങ്കകളോട് പ്രതികരിച്ചു രാം മന്ദിർ ട്രസ്റ്റിന്റെ ജനറൽ സെക്രട്ടറി ചമ്പത് റായ് പറഞ്ഞു.
ക്ഷേത്രത്തിന്റെ രാഷ്ട്രീയവൽക്കരണം
2020-ൽ നിർമോഹി അഖാര ദേശീയ വക്താവ് മഹന്ത് സീതാറാം ദാസ്, ക്ഷേത്രത്തിന്റെ തറക്കല്ലിടാൻ നരേന്ദ്ര മോദിയെ തീരുമാനിച്ച ബി.ജെ.പിയുടെ തീരുമാനത്തെ വിമർശിക്കുകയും ക്ഷേത്രത്തിന്റെ ജോലി മതപുരോഹിതന്മാർ മാത്രമേ ചെയ്യാവൂ എന്നും പറഞ്ഞു.
ബിജെപി എല്ലാം രാഷ്ട്രീയവൽക്കരിച്ചുവെന്ന് ഹിന്ദു മഹാസഭ ദേശീയ വൈസ് പ്രസിഡന്റ് പണ്ഡിറ്റ് അശോക് ശർമ്മ പറഞ്ഞു.
ക്ഷേത്രത്തെ രാഷ്ട്രീയവൽക്കരിക്കുകയും രാഷ്ട്രീയ നേട്ടത്തിനായി ബിജെപി ഉപയോഗിക്കുകയും ചെയ്യുന്നതായി നിരവധി പ്രതിപക്ഷ പാർട്ടികളും ബിജെപി അംഗങ്ങളും വിമർശിച്ചു.
ക്ഷേത്രം തുറക്കുന്ന തീയതി പ്രഖ്യാപിച്ചതിന് പിന്നാലെ ഇതിനുള്ള ആഭ്യന്തരമന്ത്രി അമിത് ഷായുടെ അധികാരത്തെ കോൺഗ്രസ് അധ്യക്ഷൻ മല്ലികാർജുൻ ഖാർഗെ ചോദ്യം ചെയ്തിരുന്നു.
രാമക്ഷേത്ര ഉദ്ഘാടനത്തിൽ മോദിയുടെ ഇടപെടലിനെ ചോദ്യം ചെയ്ത് ബിജെപി നേതാവ് സുബ്രഹ്മണ്യൻ സ്വാമി വന്നിരുന്നു.
ഇന്ത്യൻ മാധ്യമങ്ങൾ ക്ഷേത്രത്തിൽ അമിതമായി ശ്രദ്ധ കേന്ദ്രീകരിച്ച് നിർണായക ഭരണ പ്രശ്‌നങ്ങളിൽ നിന്ന് ശ്രദ്ധ തിരിക്കുന്നുവെന്ന് കോൺഗ്രസ് എംപി ശശി തരൂർ വിമർശിച്ചു.
ഭൂമി പൂജാ ചടങ്ങിനെക്കുറിച്ചുള്ള പ്രതികരണങ്ങൾ
ചില പുരോഹിതന്മാരും സ്വരൂപാനന്ദ് സരസ്വതിയെപ്പോലുള്ള മതനേതാക്കളും ഓഗസ്റ്റ് 5 ഭൂമിപൂജക്ക് ആചാരപരമായി അനുകൂലമായ തീയതിയല്ലെന്ന് പരാതിപ്പെട്ടു.
ആചാരപരമായ നടപടിക്രമങ്ങൾ പാലിച്ചല്ല ചടങ്ങുകൾ നടന്നതെന്നും പരാതിയുണ്ടായിട്ടുണ്ട്.
കൂടാതെ ഈ ചടങ്ങിൽ ഒരു ഹോമം ഉൾപ്പെട്ടിരുന്നില്ല.
ജമ്മു കശ്മീരിന്റെ പ്രത്യേക പദവി റദ്ദാക്കിയതിന് ഒരു വർഷം ശേഷം വരുന്ന തീയതി തിരഞ്ഞെടുത്തെന്ന് പ്രധാനമന്ത്രി മോദിയുടെ വിമർശകയായ എഴുത്തുകാരിയും ആക്ടിവിസ്റ്റുമായ അരുന്ധതി റോയ് ചൂണ്ടിക്കാട്ടി.
ക്ഷേത്രത്തിന്റെ നിർമ്മാണം ആരംഭിച്ചതിന് ഇന്ത്യയെ വിമർശിച്ച് പാകിസ്ഥാൻ തങ്ങളുടെ വിദേശകാര്യ ഓഫീസ് വഴി ഔദ്യോഗിക പ്രസ്താവന നടത്തി.
അതേ സമയം, വിവിധ ഇന്ത്യൻ രാഷ്ട്രീയ നേതാക്കൾ തറക്കല്ലിടൽ ചടങ്ങിനെ പ്രശംസിച്ചു.
പ്രതിഷ്ഠാദിന വിവാദം
അദ്വൈത വേദാന്തത്തിന്റെ പരമോന്നത ഗുരുക്കൻമാരായ നാല് ശങ്കരാചാര്യന്മാർ രാമക്ഷേത്ര ഉദ്ഘാടന ചടങ്ങിൽ പങ്കെടുക്കില്ല എന്ന് പറഞ്ഞു.
ചോർച്ച
2024 ജൂണിൽ, മഴയിൽ അയോധ്യ രാമക്ഷേത്രത്തിൽ ചോർച്ചയുണ്ടായത് വിവാദമായിരുന്നു.
എന്നാൽ ക്ഷേത്രത്തിൽ ചോർച്ചയില്ലെന്നും വയറിങ്ങിനായുള്ള പൈപ്പുകളിൽ നിന്നാണ് മഴവെള്ളം ഇറങ്ങിയതെന്നും രാമക്ഷേത്ര നിർമാണ കമ്മിറ്റി ചെയർമാൻ നൃപേന്ദ്ര മിശ്ര പറഞ്ഞു.
ക്ഷേത്രത്തിന്റെ ഒന്നാംനിലയുടെ പണി പൂർത്തിയാകുമ്പോൾ പ്രശ്നം തീരുമെന്നും അദ്ദേഹം കൂട്ടിച്ചേർത്തു.
സമകാലീന സംസ്കാരത്തിൽ 2021ലെ റിപ്പബ്ലിക് ദിന പരേഡിലെ ഉത്തർപ്രദേശ് ടാബ്ലോ.
2020 ദീപാവലി സമയത്ത് ന്യൂഡൽഹിയിലെ പസഫിക് മാളിൽ പ്രദർശിപ്പിച്ച 32 അടി നീളമുള്ള രാമക്ഷേത്ര മാതൃക.
2021-ലെ രാജ്പഥിൽ നടന്ന റിപ്പബ്ലിക് ദിന പരേഡിൽ ഉത്തർപ്രദേശിലെ ടാബ്‌ലോ രാമക്ഷേത്രത്തിന്റെ ഒരു പകർപ്പ് പ്രദർശിപ്പിച്ചിരുന്നു.
2023 ഒക്‌ടോബറിൽ, സന്തോഷ് മിത്ര സ്‌ക്വയറിലെ ദുർഗ്ഗാ പൂജ ആഘോഷങ്ങളിൽ ലോകമെമ്പാടുമുള്ള മറ്റ് ശ്രദ്ധേയമായ കെട്ടിടങ്ങൾക്കൊപ്പം രാം മന്ദിറിന്റെ ഒരു പകർപ്പ് പ്രദർശിപ്പിച്ചു.
മുദ്രാവാക്യങ്ങൾ
മന്ദിർ വഹി ബനായേംഗേ (വിവർത്തനം: ക്ഷേത്രം കൃത്യമായി അവിടെ നിർമ്മിക്കപ്പെടും) എന്നത് ഹിന്ദിയിലെ ഒരു പദപ്രയോഗമാണ്, ഇത് പിന്നീട് രാമജന്മഭൂമി പ്രസ്ഥാനത്തെയും രാം മന്ദിറിനെയും കുറിച്ചുള്ള ഏറ്റവും ജനപ്രിയമായ മുദ്രാവാക്യങ്ങളിൽ ഒന്നായി മാറി.
1985-86 കാലഘട്ടത്തിൽ തന്നെ ഇത് ഉപയോഗിച്ചിരുന്നു.
2019 ൽ, ഇന്ത്യൻ പാർലമെന്റിൽ ഈ മുദ്രാവാക്യം ഉപയോഗിച്ചു, ഇത് മാധ്യമ സ്ഥാപനങ്ങളും ഉപയോഗിച്ചു.
മുദ്രാവാക്യം ഭീഷണിയായും നേർച്ചയായും ഉപയോഗിച്ചിട്ടുണ്ട്.
ലാൽ കൃഷ്ണ അദ്വാനി ഉപയോഗിച്ചതു പോലെ മുദ്രാവാക്യം വ്യത്യാസങ്ങളോടെയും ഉപയോഗിച്ചിട്ടുണ്ട്: " സൗഗന്ദ് രാം കി ഖാത് - ഇ ഹേ; ഹം മന്ദിർ വഹി ബനായേംഗേ " (വിവ: അവിടെ കൃത്യമായി ക്ഷേത്രം പണിയുമെന്ന് ഞങ്ങൾ രാമനോട് പ്രതിജ്ഞ ചെയ്യുന്നു).
മുദ്രാവാക്യത്തിൻ്റെ വ്യത്യസ്ഥ രീതിയിൽ ഉള്ള ഉപയോഗത്തിൻ്റെ മറ്റ് ഉദാഹരണങ്ങളിൽ " വഹി ബനായേംഗേ മന്ദിർ " (വിവ: അവിടെ ഒരു ക്ഷേത്രം പണിയും), " ജഹാം രാം കാ ജന്മ ഹുവാഥാ ഹം മന്ദിർ വഹി ബനായേംഗേ " (വിവ: രാമൻ എവിടെയാണോ ജനിച്ചത് അവിടെ ഞങ്ങൾ ക്ഷേത്രം നിർമ്മിക്കും), " രാം ലല്ല ഹം ആയേംഗേ; മന്ദിർ വഹി ബനായേംഗേ " (വിവ: രാം ലല്ല, ഞങ്ങൾ വരും, അവിടെ ക്ഷേത്രം പണിയും അല്ലെങ്കിൽ രാം ലല്ല അവിടെ ഒരു മന്ദിരം പണിയാൻ ഞങ്ങൾ വരും.) കൂടാതെ " പെഹ്ലേ മന്ദിർ, ഫിർ സർക്കാർ " (വിവ: ആദ്യം ക്ഷേത്രം, പിന്നെ സർക്കാർ) എന്നിവയും ഉൾപ്പെടുന്നു.
പുസ്തകങ്ങൾ മീനാക്ഷി ജെയിൻ എഴുതിയ ദബാറ്റിൽ ഫോർ രാമ  (കേസ് ഓഫ് ടെമ്പിൾ അറ്റ് അയോദ്ധ്യ).
സൽമാൻ ഖുർഷിദിന്റെ സൺറൈസ് ഓവർ അയോദ്ധ്യ: നേഷൻഹുഡ് ഇൻ ഔർ ടൈംസ് .
അടുത്തുള്ള വിമാനത്താവളം - മഹർഷി വാൽമീകി ഇന്റർനാഷണൽ എയർപോർട്ട്
പ്രധാന റെയിൽവേ സ്റ്റേഷൻ - അയോദ്ധ്യ ധാമ് റെയിൽവേ സ്റ്റേഷൻ, അയോദ്ധ്യ റെയിൽവേ സ്റ്റേഷൻ കുറിപ്പുകൾ അവലംബം പുറം കണ്ണികൾ Ram Mandir, Ayodhya എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ശ്രീരാമ പട്ടാഭിഷേകം
1962-ൽ പുറത്തിറങ്ങിയ മലയാള ചലച്ചിത്രമാണ് ശ്രീരാമ പട്ടഭിഷേകം .
നീല പ്രൊഡക്ഷനുവേണ്ടി മെരിലാഡ് സ്റ്റുഡിയോയിൽ വച്ച് പി. സുബ്രമണ്യമാണ് ഈ ചിത്രം നിർമിച്ചത്.
ഈ പുരാണ കഥയുടെ സംഭാഷണം നാഗവള്ളി ആർ.എസ്. കുറുപ്പും ഗാനങ്ങൾ തിരുനൈനാർകുറിച്ചുമാണ് എഴുതിയത്.
സുബ്രമണ്യത്തിന്റെ മേൽനോട്ടത്തിൽ ഈ ചിത്രത്തിന്റെ സംവിധാനം ക്യാമറായുടെ മേൽനോട്ടം വഹിക്കുന്ന ജി.കെ. രാമുവാണ് നിർവഹിച്ചത്.
ഈ ചിത്രം 1962 സെപ്റ്റംബർ 09 നു പുറത്തിറങ്ങി.
അഭിനേതാക്കൾ
പ്രേംനസീർ - ശ്രീരാമൻ തിക്കുറിശ്ശി സുകുമാരൻ നായർ - ദശരഥൻ കൊട്ടാരക്കര ശ്രീധരൻ നായർ - രാവണൻ ടി.കെ. ബാലചന്ദ്രൻ - ഭരതൻ ജി.കെ. പിള്ള - വിശ്വാമിത്രൻ പ്രേംനവാസ് - ലക്ഷ്മണൻ വാസന്തി - സീത / അഹല്യ ശാന്തി മിസ് കുമാരി - കൈകേയി കവിയൂർ പൊന്നമ്മ - മണ്ഡോദരി കെ. അന്നമ്മ പിന്നണിഗായകർ
എ.പി. കോമള ജിക്കി കെ.ജെ. യേശുദാസ് കമുകറ പുരുഷോത്തമൻ പി. ലീല പി. സുശീല പി.ബി. ശ്രീനിവാസ് എസ്. ജാനകി വൈദേഹി അവലംബം
[[വർഗ്ഗം:]]
ശ്രീരാമചരിത മാനസം തുളസീദാസരാമായണം-കവർപേജ്
ആദികവി വാല്മീകിയെ ഉപജീവിച്ച് ഭാരതത്തിലെ മിക്ക ഭാഷകളിലും രാമയണങ്ങൾ ഉണ്ടായിട്ടുണ്ട്.
അതിൽ മലയാളത്തിൽ തുഞ്ചത്താചാര്യൻ രചിച്ചിട്ടുള്ള രാമായണവും തമിഴിലിൽ കമ്പർ രചിച്ചിട്ടുള്ള രാമായണങ്ങളും പ്രസിദ്ധങ്ങളാണ്.
എന്നാൽ അതിനെക്കാളുപരി പ്രചുരപ്രചാരവും പ്രാധാന്യവുമുള്ളതാണ് ശ്രീ ഗോസ്വാമി തുളസീദാസന്റെ ഹിന്ദിയിലുള്ള രാമായണം.
കേരളത്തിലെ വീടുകളിൽ എഴുത്തച്ഛന്റെ രാമായണം എന്നതുപോലെയാണ് എല്ലാ ഹിന്ദി ഹിന്ദു ഗൃഹങ്ങളിലും തുളസീദാസ രാമായണം.
രാമഭക്തിയിൽ പിറന്ന് രാമഭക്തിയിൽ വളർന്ന്, രാമഭക്തിയിൽ വിലയിച്ച ഒരസാധാരണ മഹാത്മാവായിരുന്നു മഹാകവി തുളസീദാസൻ.
അദ്ദേഹത്തിന്റെ കൃതിയാണ് തുളസീദാസരാമായണം.
അവധ്ഭാഷയിൽ എഴുതപ്പെട്ടിട്ടുള്ള രാമചരിതമാനസത്തിന് പദ്യരൂപേണ കൈവരുന്ന പ്രഥമ മലയാള വിവർത്തനമാണ് ടി.കെ. ഭട്ടതിരിയുടേത് .
മലയാളഭാഷയിൽ ആദ്യമായി തുളസീദാസരാമായണം വിവർത്തനം ചെയ്ത ടി.കെ.ഭട്ടതിരിയെന്ന താമരശ്ശേരി കേശവൻ ഭട്ടതിരിയുടെ ഇല്ലത്ത് രാമായണ മാസത്തിൽ ഗ്രാമം രാമയണശീലുകളാൽ മുഖരിതമാകുമ്പോൾ ടി.കെ. ഭട്ടതിരിയുടെ ഭവനത്തിൽ തുളസീദാസരാമായണമാണ് പാരായണം ചെയ്യുക.
ബഹുഭാഷാ പണ്ഡിതനായ ടി.കെ.ഭട്ടതിരി കാഞ്ഞങ്ങാട് ദുർഗ ഹയർ സെക്കണ്ടറി സ്കൂളിലെ ആദ്യകാല ഹിന്ദി അധ്യാപകനായിരുന്നു.
സംസ്കൃതത്തിൽ നിന്ന് ഒട്ടേറെ ഗ്രന്ഥങ്ങൾ വിവർത്തനം ചെയ്ത എഴുത്തുകാരനായ ടി.കെ.ഭട്ടതിരി 1968 ലാണ് ഗോസ്വാമി തുളസീദാസന്റെ ശ്രീരാമചരിതമാനസത്തെ മലയാളത്തിലേക്ക് മൊഴിമാറ്റം നടത്തുന്നത്.
കോഴിക്കോട് മാതൃഭൂമി പ്രസ്സിൽ അച്ചടിച്ച വിവർത്തനകൃതി കേരള സാഹിത്യ അക്കാദമിയുടെ സഹായത്തോടെയാണ് പ്രസിദ്ധീകരിച്ചത്.
തുളസീദാസ രാമായണത്തിന്റെ പൂർണരൂപത്തിലുള്ള ആദ്യവിവർത്തനകൃതിയാണിത്.
പ്രയാഗിനടുത്ത് രാജപുർ ഗ്രാമത്തിൽ ജനിച്ച തുളസീദാസൻ സന്യാസജീവിതം നയിച്ച ആളായിരുന്നു.
കാവ്യത്മകവും വായനസുഖം നൽകുന്നതുമായ തുളസീദാസരാമായണത്തിലും ശ്രീരാമന്റെ അവതാരകഥകൾക്ക് തന്നെയാണ് പ്രാധാന്യം നൽകിയിരിക്കുന്നത്.
ആറു വർഷത്തെ സാധനയ്ക്കൊടുവിലാണ് ടി.കെ ഭട്ടതിരിക്ക് ഇതിന്റെ വിവർത്തനം പൂർത്തിയാക്കാനായത്.
ഈ ഗ്രന്ഥത്തിന്റെ കോപ്പികൾ ഇപ്പോൾ ലഭ്യമല്ല.
അവലംബം ↑ http://digitalpaper.mathrubhumi.com/876090/Kasargod/16-Jul-2016#page/15/%7C Archived 2016-10-24 at the Wayback Machine .
മാതൃഭൂമി ദിനപത്രം 16 ജൂലൈ 2016
വിദ്യാർത്ഥി (ചലച്ചിത്രം)
ഗണേഷ് മൂവീസിന്റെ ബാനറിൽ കെ.പി. കൊട്ടാരക്കര നിർമിച്ച ശശികുമാർ സംവിധാനം ചെയ്ത് മലയാളചലച്ചിത്രമാണ് വിദ്യാർത്ഥി .
വിമലാ ഫിലിംസ് വിതരണം ചെയ്ത ഈ ചിത്രം 1938 മാർച്ച് 09-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ കെ.പി. ഉമ്മർ തിക്കുറിശ്ശി സുകുമാരൻ നായർ മുതുകുളം രാഘവൻ പിള്ള കോട്ടയം ചെല്ലപ്പൻ പഞ്ചാബി പ്രതാപചന്ദ്രൻ ജയഭാരതി ഷീല ടി.ആർ. ഓമന രാധ പ്രേമ ആറന്മുള പൊന്നമ്മ പിന്നണിഗായകർ കെ.ജെ. യേശുദാസ് എൽ.ആർ. ഈശ്വരി പി. ജയചന്ദ്രൻ പി. ലീല ബി. വസന്ത സി.ഒ. ആന്റോ കമല.
അണിയറപ്രവർത്തകർ നിർമ്മാണം - കെ പി കൊട്ടാരക്കര സംവിധാനം - ശശികുമാർ സംഗീതം - ബി എ ചിദംബരനാഥ് ഗാനരചന - വയലാർ ബാനർ - ഗണേഷ് മൂവീസ് വിതരണം - വിമലാ റിലീസ് കഥ, തിരക്കഥ, സംഭാഷണം - കെ പി കൊട്ടാരക്കര ഛായാഗ്രഹണം - സി ജെ മോഹൻ ഗാനങ്ങൾ സഗീതം - ബി.എ. ചിദംബരനാഥ് ഗാനരചന - വയലാർ രാമവർമ്മ ക്ര.
നം ഗാനം ആലാപനം 1 പച്ചിലക്കിളി സി ഒ ആന്റോ, എൽ ആർ ഈശ്വരി 2 തപസ്വിനീ കെ ജെ യേശുദാസ് 3 യുവഹൃദയങ്ങളേ - 4 ഐസ്‌ക്രീം ഐസ്‌ക്രീം സി ഒ ആന്റോ 5 വാർതിങ്കൾ കണി വെയ്ക്കും പി ജയചന്ദ്രൻ, ബി വസന്ത 6 ഹേർട്ട് വീക്ക് പൾസ് പി ലീല, കോറസ്.
വിദ്യാർഥികളെ ഇതിലെ ഇതിലെ ഇംഗ്ലീഷ് വിലാസം https://ml.wikipedia.org/wiki/Vidyarthikale_Ithile_Ithile
മെഹ്ബൂബ് മൂവീസിന്റെ ബാനറിൽ എം. ആസാദ് തിരക്കഥയും സംഭാഷണവുമെഴുതി ജോൺ എബ്രഹാം സംവിധാനം ചെയ്ത് 1972 ജൂൺ 19ന് പ്രദർശനത്തിനെത്തിയ മലയാളചലച്ചിത്രമാണ് വിദ്യാർഥികളെ ഇതിലെ ഇതിലെ .
മധു , ജയഭാരതി , അടൂർ ഭാസി , ടി.കെ. ബാലചന്ദ്രൻ തുടങ്ങിയവരാണ് പ്രധാന കഥാപാത്രങ്ങളെ അവതരിപ്പിച്ചത്.
അവലംബം ↑ വിദ്യാർഥികളെ ഇതിലെ ഇതിലെ -മലയാളചലച്ചിത്രം.
വിദ്യാർത്ഥി ഇംഗ്ലീഷ് വിലാസം https://ml.wikipedia.org/wiki/Student
ഒരു വിദ്യാർത്ഥി എന്നത് ഒരു സ്കൂളിലോ മറ്റ് വിദ്യാഭ്യാസ സ്ഥാപനങ്ങളിലോ പഠനാവശ്യത്തിനായി ചേർന്നിട്ടുള്ള വ്യക്തിയാണ്, കൂടാതെ അറിവ് സമ്പാദിക്കുക, തൊഴിലുകൾ വികസിപ്പിക്കുക, ആഗ്രഹിക്കുന്ന മേഖലയിൽ തൊഴിൽ നേടുക എന്നീ ലക്ഷ്യങ്ങളോടെ പഠിക്കുന്ന വ്യക്തിയും ആണ്.
വിദ്യാർഥികൾ അദ്ധ്യാപകന്റെ കണക്ക് ക്ലാസ്സിൽ പങ്കെടുക്കുന്നു ഷാങ്ഹായിലെ ഒരു അന്താരാഷ്ട്ര സ്കൂളിൽ വ്യത്യസ്ത രാഷ്ട്രങ്ങളിൽ നിന്നുള്ള വിദ്യാർഥികൾ.
ഇന്ത്യയിലെ സ്കൂൾ വിദ്യാഭ്യാസം താഴെ തരം തിരിച്ചിരിക്കുന്നു.
പ്രീ-പ്രൈമറി( Nursery, LKG, UKG ), പ്രൈമറി( Class 1 to 5 ), സെക്കൻഡറി ( 6 to 10 ) , ഹയർ സെക്കൻഡറി ( 11 to 12) എന്നിവയാണവ.
സാധാരണയായി ബിരുദ പഠനങ്ങൾ മൂന്നുവർഷ ദൈർഘ്യമുള്ള കോഴ്സുകളാണ്.
എന്നാൽ എൻജിനീയറിങ് ( Btech or BE), ഫാർമസി (Bpharm) എന്നിവ നാലുവർഷം കാലയളവും, എംബിബിഎസ് പഠനം ഏകദേശം അഞ്ചര വർഷത്തോളവും നീണ്ട്നിൽക്കുന്നു.
വിദ്യാർത്ഥി മലയാളവേദി
പൊതുരംഗത്ത് മലയാള ഭാഷയുടെ സമഗ്രപുരോഗതി ലക്ഷ്യമാക്കി പ്രവർത്തിക്കുന്ന സംഘടനയായ മലയാളഐക്യവേദിയുടെ വിദ്യാർത്ഥിക്കൂട്ടായ്മയാണ് വിദ്യാർത്ഥി മലയാളവേദി ചരിത്രം
മലബാറിൽ 178 സ്കൂളുകളിൽ പുതുതായി പ്ലസ് റ്റൂ കോഴ്സുകൾ ആരംഭിച്ചപ്പോൾ ഒമ്പതു സ്കൂളുകളിൽ മലയാള പഠനത്തിന് അവസരമില്ലാത്ത അവസ്ഥയോടുള്ള പ്രതികരണമായി,2010ൽ കോഴിക്കോട് ജില്ലയിലെ പുറമേരിയിൽ കടത്തനാട് രാജാസ് ഹൈസ്കൂളിലാണ് വിദ്യാർത്ഥി മലയാളവേദിയുടെ ആദ്യത്തെ ഘടകം രൂപീകരിക്കുന്നത്.
രാഷ്ട്രീയ വ്യത്യാസമില്ലാതെ എല്ലാ വിദ്യാർത്ഥികളെയും ഉൾക്കൊള്ളുന്ന വിദ്യാർത്ഥി മലയാളവേദി വിവിധ കോളേജുകളിലും സർവ്വകലാശാലകളിലും പ്രവർത്തിക്കുന്നു.
ഇടപെട്ട പ്രധാന മേഖലകൾ അവലംബം ↑ പവിത്രൻ പി, 2014"മാതൃഭാഷയ്ക്കു വേണ്ടിയുള്ള സമരം"മലയാള ഐക്യവേദി പ്രസിദ്ധീകരണം
വിദ്യാവിനോദിനി
1886ൽ (കൊല്ല വർഷം 1062) ആണു് വിദ്യാവിനോദിനി എന്ന മുദ്രാലയം സ്ഥാപിയ്ക്കപ്പെടുന്നത്.
വി.സുന്ദരയ്യർ ആൻഡ് സൺസ് എന്ന വ്യാപാരസ്ഥാപനത്തിന്റെ ഉടമയായിരുന്ന സുന്ദരയ്യരും, പുത്രൻ വിശ്വനാഥയ്യരുമായിരുന്നു ഇതിന്റെ സാരഥികൾ.
ഈ അച്ചുകൂടത്തിൽ ഒരു മാസിക ആരംഭിയ്ക്കാൻ തീരുമാനിച്ചപ്പോൾ അതിന്റെ ചുമതല വഹിയ്ക്കുന്നതിനു സി.പി.അച്യുതമേനോനെ നിയോഗിയ്ക്കുകയും ചെയ്തു.
സി.പി. അച്യുതമേനോൻ പത്രാധിപരും വിശ്വനാഥയ്യർ മാനേജരുമായി പ്രവർത്തനം ആരംഭിച്ചു.
ആദ്യകാലത്ത് ഈ മാസിക തൃശ്ശൂരിലെ കല്പദ്രുമം പ്രസ്സിലാണു് അച്ചടിച്ചിരുന്നതു്.
1900 മുതലാണ് വിദ്യാവിനോദിനി പ്രസ്സിൽ മാസിക അച്ചടിയ്ക്കാൻ തുടങ്ങിയത്.
ആദ്യലക്കം
1889 നവംബറിലാണു് വിദ്യാവിനോദിനിയുടെ ആദ്യലക്കം പുറത്തുവന്നതു്.
ഒരു വ്യാഴവട്ടക്കാലത്തിലധികം കേരളത്തിലെ സാഹിത്യ, സാംസ്ക്കാരിക, വിജ്ഞാനരംഗങ്ങളിൽ സംഭാവന നൽകാൻ വിദ്യാവിനോദിനി മാസികയ്ക്കു കഴിഞ്ഞു.
1902 മാർച്ച് വരെ 150 ലക്കങ്ങൾ (പന്ത്രണ്ട് പുസ്തകവും ആറു ലക്കങ്ങളും) ഈ ആദ്യകാല മാസിക നിലനിന്നു.
അവസാനകാലത്തു് ഈ മാസികയുടെ പേർ വിദ്യാവിനോദിനി വക്താവ് എന്നാക്കിമാറ്റിയിരുന്നു.
പത്രാധിപന്മാർ
1898ൽ സി.പി.അച്യുതമേനോൻ പത്രാധിപത്യം ഒഴിഞ്ഞശേഷം, അപ്പു നെടുങ്ങാടി , ടി.കെ.കൃഷ്ണമേനോൻ, പള്ളിയിൽ ഗോപാലമേനോൻ എന്നിവർ വിദ്യാവിനോദിനിയുടെ പത്രാധിപചുമതല ഏൽക്കുകയുണ്ടായി.
വെറുമൊരു സാഹിത്യമാസികയായിരുന്നില്ല വിദ്യാവിനോദിനി.
മറിച്ച് ചരിത്രം, ധനശാസ്ത്രം, ശാസ്ത്രവിഷയങ്ങൾ എന്നിവ ഈ മാസികയിൽ ഉൾക്കൊള്ളിച്ചിരുന്നിരുന്നു.
അവസാനം പള്ളിയിൽ ഗോപാലമേനോന്റെ ഉടമസ്ഥതയിലായിരുന്ന മാസികയുടെ  പ്രവർത്തനം 1903 മാർച്ചിൽ നിലച്ചുപോയി.
വിദ്യാസാഗർ ഇംഗ്ലീഷ് വിലാസം https://ml.wikipedia.org/wiki/Vidyasagar
ഒരു ദക്ഷിണേന്ത്യൻ ചലച്ചിത്രസംഗീതസം‌വിധായകനാണ്‌ വിദ്യാസാഗർ .
മനോഹരമായ മെലഡി ഗാനങ്ങൾ  ചിട്ടപ്പെടുത്തുന്നതിനാൽ ഇദ്ദേഹത്തെ മെലഡി കിംഗ് എന്ന് വിളിക്കുന്നു.
അഴകിയ രാവണൻ എന്ന ചലച്ചിത്രത്തിലൂടെയാണ്‌ മലയാളചലച്ചിത്രരംഗത്തേക്ക് പ്രവേശിച്ചത്.
2005-ൽ മികച്ച സംഗീതസം‌വിധായകനുള്ള ദേശീയപുരസ്കാരം ലഭിച്ചിട്ടുണ്ട്.
ഇദ്ദേഹം സംഗീതം നൽകിയ തിരുവോണകൈനീട്ടം എന്ന ഓണം ആൽബത്തിലെ ' പറനിറയെ പൊന്നളക്കും' എന്ന ഗാനം ഇന്നും ഏറ്റവും മികച്ച ഓണപ്പാട്ടുകളിൽ ഒന്നായി കണക്കാക്കുന്നു .
ഗായിക സുജാതയാണ് ഇദ്ദേഹത്തിന്റെ ഗാനങ്ങൾ കൂടുതലായി ആലപിച്ചിട്ടുള്ളത്.
1963 മാർച്ച് 2-ന് ആന്ധ്രാപ്രദേശിലെ ബൊബ്ബിലി എന്ന സ്ഥലത്ത് സംഗീതജ്ഞനായിരുന്ന യു. രാമചന്ദറിന്റെയും സൂര്യകാന്തത്തിന്റെയും മകനായാണ് വിദ്യാസാഗർ ജനിച്ചത്.